Kookkuns: Die spens
Wat jy in jou kombuis aanhou is persoonlike smaak, maar niemand wil meer blikkies koop wat jy drie jaar later agter in 'n hoekie gaan ontdek nie. Om dit te bekamp moet jy jou nuwe aankope agter in die kas pak, sodat dit wat voor staan eerste opgebruik word. Probeer ook om niks langer as twee weke in jou yskas te hou nie. Laastens is dit goed om 'n lys te hê. Dit is wat ons van tyd tot tyd hier op Die spens gaan aanvul. 'n Omvattende lys van wat jy in 'n spens kan aanhou en sommer ook inligting oor hoe jy dit kan gebruik of wanneer dit handig te pas kom.
Blikkies aartappels – gebruik dit vir 'n kits-aartappelslaai; maak dit warm en bedien saam met vars gekapte pietersielie en botter; braai saam met vleis.
Pakkies aartappelvlokkies - gebruik dit vir geroomde aartappels; maak 'n aartappelsop.
Altyd 'n staatmaker saam met tee of koffie.
Sorg dat jy 'n verskeidenheid beskuitjies in jou spens het, soet of sout. Dit kom handig te pas op menige geleenthede.
Vir die van ons wat nie die tyd of geduld het om aftreksel te maak vir souse en sop nie, is bouillonblokkies 'n kitsoplossing.
Hou 'n verskeidenheid gedroogde kruie in jou spens. Dit kan as geurmiddels gebruik word in baie geregte. Basiese kruie sluit in tiemie, roosmaryn, koljander, komyn, basiliekruid, pietersielie, ens.
Die lys word gereeld aangevul.
Stuur idees uit jou spens na con@qvrp.net.